CELEX: 32012R0399
Language: fi
Date: 2012-05-07 00:00:00
Title: Komission täytäntöönpanoasetus (EU) N:o 399/2012, annettu 7 päivänä toukokuuta 2012 , tiettyjen tavaroiden luokittelusta yhdistettyyn nimikkeistöön

11.5.2012   
            
            
               FI
            
            
               Euroopan unionin virallinen lehti
            
            
               L 124/11
            
         KOMISSION TÄYTÄNTÖÖNPANOASETUS (EU) N:o 399/2012,
   annettu 7 päivänä toukokuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia..
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kokoamaton tavara (nk. trampoliinin turvaverkko), jossa on
                  
                              —
                           
                           
                              kuudella pistolukolla varustettu verkko,
                           
                        
                              —
                           
                           
                              kuusi solumuovilla pehmustettua metallista ylätankoa,
                           
                        
                              —
                           
                           
                              kuusi solumuovilla pehmustettua metallista alatankoa, joihin on hitsattu liitoskappaleet,
                           
                        
                              —
                           
                           
                              kaksitoista koukullista kuminauhaa,
                           
                        
                              —
                           
                           
                              kaksitoista lukitusmutterilla varustettua ruuvia.
                           
                        Kukin ylätanko on tarkoitus liittää alatankoon, joka kiinnitetään trampoliinin jalkaan ruuvien ja lukitusmuttereiden avulla.
                  Verkko on ommeltu sylinterin muotoiseksi ja kooltaan tiettyyn trampoliinin sopivaksi. Verkossa on vetoketjulla suljettava kulkuaukko.
                  Verkko on tarkoitus kiinnittää metallitankojen yläpäähän verkon yläreunassa olevilla pistolukoilla.
                  Verkon alareuna kiinnitetään trampoliinin kehykseen koukullisilla kuminauhoilla.
               
               
                  9506 91 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön, XI jakson 1 huomautuksen t alakohdan, 95 ryhmän 3 huomautuksen sekä CN-koodien 9506, 9506 91 ja 9506 91 90 mukaisesti.
                  Turvaverkko sopii asennettavaksi yksinomaan tiettyyn trampoliiniin muotonsa ja ominaisuuksiensa vuoksi ja erityisesti turvaverkon mukana seuraavien metallitankojen, ruuvien, lukitusmuttereiden, pistolukkojen ja koukullisten kuminauhojen takia (ks. 95 ryhmän 3 huomautus). Sen vuoksi turvaverkon on katsottava olevan nimikkeen 9506 liikuntaan tarkoitetun välineen tarvike.
                  Luokittelu nimikkeeseen 5608 muuna sovitettuna verkkona ei tule kyseeseen, koska 95 ryhmän tavarat eivät kuulu XI jaksoon (ks. XI jakson 1 huomautuksen t alakohta).
                  Sen vuoksi trampoliinin turvaverkko on luokiteltava CN-koodiin 9506 91 90 muuksi välineeksi ja varusteeksi liikuntaa, voimistelua ja voimailua varten.